The Beach Boys

**The Beach Boys** er en pop/rock-gruppe fra Hawthorne i California. Gruppen er kjent som et av de mest innflytelsesrike bandene i den moderne populærmusikkens historie.

## Historie
The Beach Boys ble dannet av Brian Wilson i 1961. Med i bandet var hans to brødre Carl og Dennis Wilson, fetteren Mike Love og en skolevenn av Brian Wilson ved navn Alan Jardine. I en kort periode ble Jardine byttet ut med David Marks. Jardine kom tilbake i 1963, og for en kort stund var både Marks og Jardine medlemmer av bandet, frem til Marks sluttet senere samme år, etter et sammenstøt med bandets manager Murry Wilson, faren til de tre Wilson-brødrene. 

De neste tre årene ga The Beach Boys ut tre album i året, som alle gjorde det bra på hitlistene. The Beatles opplevde også sitt gjennombrudd på denne tiden, og fra 1964 ble den britiske gruppen ansett som The Beach Boys' sterkeste konkurrent. Konkurransen gjorde at begge bandene utviklet seg hurtig. Særlig Brian Wilson kom til å bli en dyktig komponist og produsent i studio, noe som førte til at sangene til The Beach Boys ble mer kompliserte. 

I noen måneder i 1965 måtte Brian ta en pause fra bandet, fordi han slet med mentale og narkotiske problemer. Han ble da en periode erstattet på konsertene med Glen Campbell, før Bruce Johnston tok over, slik at Brian Wilson kunne fokusere på låtskriving. I 1966 kom albumet *[[Pet Sounds]]*, som har blitt stående som et av bandets aller beste album og hvor «Wouldn't It Be Nice» og «God Only Knows» var to av hitene. Tidligere ville ingen amerikanske radiostasjoner spille sanger som nevnte Gud i tittelen, men The Beach Boys var blant de første til å gi ut en slik sang og få den spilt på radio.

### ''Smile''
Like etter utgivelsen av *Pet Sounds* kom Brian Wilson i kontakt med Van Dyke Parks, en komponist, arrangør, produsent, musiker, sanger og skuespiller som skulle hjelpe The Beach Boys med deres neste album. Albumet skulle ha tittelen *[[Smile (The Beach Boys-album)|Smile]]*, men etter hvert oppsto det uenigheter innen bandet, hovedsakelig mellom Mike Love og de to låtskriverne. Love mente at det nye albumet ble alt for komplisert og i tillegg ville være umulig å spille live. Da han krevde at Parks skulle forklare hva teksten i «Cabinessence» betød («Over and over the crow cries uncover the cornfield»), skal det ha oppstått så store krangler at Parks kuttet kontakten med bandet og Brian. 

Presset på Brian økte, og det gjorde også narkotikainntaket hans. Han brukte stadig mer amfetamin og marihuana. Han hadde også uenigheter med plateselskapet Capitol Records, og han nektet å la seg innrullere i militæret. Kombinasjonen av hans mentale helse og presset fra plateselskap og fans førte til at han ikke klarte å fullføre albumet. *Smile* ble lagt på is, og i stedet ga The Beach Boys ut et album de kalte *[[Smiley Smile]]* året etter. Dette fikk en jevnt over dårlig mottakelse blant presse og publikum. Noen få mente det var blant 1960-tallets perler, mens de fleste tilhengerne var skuffet over resultatet.

### Krisen på 1970-tallet

*Smiley Smile* ble slutten på The Beach Boys med Brian Wilson som frontfigur. Han fikk sitt første barn i 1969. Han var skuffet over fiaskoen til *Smiley Smile*. I samme periode startet han med kokain. Resten av bandet ble nå hovedskaperne av gruppens nye materiale, og Wilson ytet nesten ingenting. Deres neste singel, «Break Away», ble også en flopp.

Carl Wilson hadde kommet i kontakt med det sørafrikanske bandet The Flames, som ble oppløst i 1970. Han inviterte Ricky Fataar og Blondie Chaplin til å hjelpe til med The Beach Boys' neste album, *[[Carl and the Passions - «So Tough»]]*. De to sa ja og bidro både med sang og gitarspill, i tillegg til sangene «Here She Comes» og «Hold On Dear Brother», som var skrevet av dem alene. På det neste albumet, *[[Holland (album)|Holland]]*, hjalp de også til, og hiten «Sail On, Sailor» hadde Blondie Chaplin som hovedvokalist. De to hjalp også Mike Love med sangen «Leaving This Town». Fataar og Chaplin hjalp ikke bare til i studio, de deltok også på turneene og spilte inn konsertalbumet *[[The Beach Boys in Concert]]*. 

Fem år gikk uten at Brian Wilson endret livsstil, og familien fikk i 1975 ansatt en terapeut, Eugene Landy, til å hjelpe ham. Året etter begynte livet hans å endre seg, nytt materiale ble skrevet og han viste seg oftere på konserter. Slik holdt de på i seks år, før han gjenopptok Kokainbruken. Landy ble nok en gang hyret inn, og nå forsøkte de å sparke Wilson ut av bandet og isolere ham fra familien. Han ble flyttet til Hawaii under oppsyn av Landy. Her fikk han et treningsprogram og gikk på streng diett.

### Dennis Wilson dør
Det var ikke bare Brian Wilson som slet med avhengigheter i The Beach Boys. På slutten av 1970-tallet skjedde det ofte at konserter ble avlyst fordi bandmedlemmer møtte opp fulle og dopet. 28. desember 1983 døde Dennis Wilson i en drukningsulykke. Han prøvde å plukke opp gjenstander fra sin venns båt, gjenstander han selv hadde kastet over bord i sinne tidligere på dagen.

### Gjenforeningen
I 1985 ble Brian Wilson gjenforent med gruppen under Live Aid, og han deltok aktivt i innspillingen av et album med bandkameratene. Det var nå 18 år (og 13 album) som skilte det nye albumet fra *Smiley Smile*. Albumet fikk navnet *[[The Beach Boys (album)|The Beach Boys]]*. Det ble det første albumet deres som ble gitt ut på CD. Det ble helt greit mottatt av publikum, men Sony Music (den gang CBS Records) valgte likevel å la være å skrive ny kontrakt med bandet.

Senere skrev de kontrakt med Capitol Records, og i 1989 kom albumet *[[Still Cruisin']],* etterfulgt av *[[Summer in Paradise]]* i  1992 og *[[Stars and Stripes Vol. 1]]* i 1996.

### Carl Wilson dør

6. februar 1998 rammet tragedien nok en gang The Beach Boys og Wilson-familien, da Carl døde av lungekreft. Til tross for de to dødsfallene har gruppen valgt å fortsette å turnere. En komplett framføring av *Pet Sounds* førte til noen av de beste konsertanmeldelsene noensinne, og bemerkninger som «Tidenes konsert!». Det er Mike Love som har rettighetene til navnet *The Beach Boys*, og han turnerer nå sammen med Bruce Johnston og en rekke nye medlemmer. For tiden er dette Chris Farmer, Scott Totten, Randell Kirsch, Tim Bonhomme, John Cowsill og Mike Kowalskisom, men andre har deltatt tidligere år. 

Brian Wilson turnerer under eget navn, med stor suksess, med et band som kommer fra the Wondermints. Den tredje originalmedlemmet, Alan Jardine, turnerer også under eget navn med sine to sønner og av og til med Brian Wilsons to døtre. Han hadde også enkelte opptredener sammen med Brian i 2006 og 2007. Mike Love og Alan Jardine har kommet med flere søksmål mot hverandre og mot Brian Wilson i løpet av de siste årene – med vekslende hell. Sakene gjelder rettighetene til The Beach Boys. De har per mars 2008 kommet til enighet og bilagt alle søksmål. De planlegger en «reunion» i 2011, da det er 50 år siden The Beach Boys ble dannet.

### ''Smile'' fullføres

I 2003 ble Van Dyke Parks gjenforent med Brian Wilson, og de fullførte albumet *Smile*, som de framførte i sin helhet for publikum i 2004 – før de spilte det inn i studio. 28. september 2004 ble den store dagen da Brian endelig fikk utgitt dette verket, denne gangen ikke under navnet The Beach Boys, men som et solo-prosjekt. Han er blitt hyllet med flere utmerkelser de senere år, og regnes som en av de største pop-komponistene i USA, om ikke den største, sammen med folk som Bob Dylan, Burt Bacharach og Willie Nelson.
 
Han fikk, merkelig nok, sin første og eneste Grammy i 2006 for et instrumentalstykke fra *Smile*.

The Beach Boys ble tatt opp i Rock and Roll Hall of Fame i 1988.

I 2011 ble albumet og samleboksen *[[Smile (The Beach Boys-album)|The SMiLE Sessions]]* utgitt. Dette er en rekonstruksjon av det opprinnelige *SMiLE*-albumet, og består av originalinnspillinger fra 1966 til 1967.

### 50-årsjubileum – nytt album og verdensturné

The Beach Boys ga i juni 2012 ut albumet *[[That's Why God Made the Radio]]*, som består av tolv nye låter. Bandet la i april 2012 ut på en verdensturné, og skal etter planen spille i Oslo Spektrum 31. juli 2012. The Beach Boys består per 2012 av Brian Wilson, Mike Love, Al Jardine, Bruce Johnston og David Marks.

## Bandmedlemmer
**Nåværende medlemmer**
* Brian Wilson – sang, bakgrunnsang, keyboard, bassgitar. (1961 – ) (ingen turnering 1964 - 1976, 1990 - 2011 og siden 2012)
* Mike Love – sang, bakgrunnsang, rytmeinstrumenter, saksofon, theremin) (1961 - 1962 og 1963 –)
* Al Jardine – sang, bakgrunnsang, gitar, bassgitar (1961–1962, 1963– ) (har ikke turnert mellom siden 1963)
* Bruce Johnston – sang, keyboard, bassgitar (1965 – 1972, 1978 –)

**Tidligere medlemmer**
* Carl Wilson – sang, gitar, bassgitar, keyboard (1961 – 1998; død 1998)
* Dennis Wilson – sang, trommer, keyboard, rytmeinstrument (1961 – 1983; død 1983)
* David Marks – sang, gitar (1962 – 1963, 1997 – 1999, 2011 – 2012)
* Blondie Chaplin – sang, bakgrunnsang, gitar, bassgitar (1972 – 1973)
* Ricky Fataar – sang, trommer, rytmeinstrument, gitar (1972 – 1974)

## Diskografi
### Studioalbum

* *[[Surfin' Safari]]* (1962)
* *[[Surfin' USA]]* (1963)
* *[[Surfer Girl]]* (1963)
* *[[Little Deuce Coupe]]* (1963)
* *[[Shut Down Volume 2]]* (1964)
* *[[All Summer Long]]* (1964)
* *[[The Beach Boys' Christmas Album]]* (1964)
* *[[The Beach Boys Today!]]* (1965)
* *[[Summer Days (And Summer Nights!!)]]* (1965)
* *[[Beach Boys' Party!]]* (1965)
* *[[Pet Sounds]]* (1966)
* *[[Smiley Smile]]* (1967)
* *[[Wild Honey]]* (1967)
* *[[Friends (album)|Friends]]* (1968)
* *[[20/20]]* (1969)
* *[[Sunflower]]* (1970)
* *[[Surf's Up (album)|Surf's Up]]* (1971)
* *[[Carl and the Passions - «So Tough»]]* (1972)
* *[[Holland (album)|Holland]]* (1973)
* *[[15 Big Ones]]* (1976)
* *[[Love You (album)|The Beach Boys Love You]]* (1977)
* *[[M.I.U. Album]]* (1978)
* *[[L.A. (Light Album)]]* (1979)
* *[[Keepin' the Summer Alive]]* (1980)
* *[[The Beach Boys (album)|The Beach Boys]]* (1985)
* *[[Still Cruisin']]* (1989)
* *[[Summer in Paradise]]* (1992)
* *[[Stars and Stripes Vol. 1]]* (1996)
* *[[Smile (The Beach Boys-album)|The SMiLE Sessions]]* (2011)
* *[[That's Why God Made the Radio]]* (2012)

### Livealbum
* *[[Live in London (The Beach Boys-album)|Beach Boys Concert]]* (1964)
* *[[Live in London (The Beach Boys-album)|Live in London]]* (1970)
* *[[The Beach Boys in Concert]]* (1973)
* *[[Good Timin': Live at Knebworth England 1980]]* (2002)
* *Songs from Here & Back* (2006)
* *The 50th Anniversary Tour* (2013)
* *Live in Sacramento 1964* (2014)
* *Live in Chicago 1965* (2015)
* *Graduation Day 1966: Live at the University of Michigan* (2016)
* *Live Sunshine 1967* (2017)
* *The Beach Boys On Tour 1968* (2018)

### Singler (utvalg: topp 20 på Billboard Hot 100)
* «Surfin' Safari» (#14) (1962)
* «Surfin’ USA» (#3) (1963) 
* «Surfer Girl» (#7) (1963)
* «Little Deuce Coupe» (#15) (1963)
* «Be True to Your School» (#6) (1963)
* «Fun, Fun, Fun» (#5) (1964)
* «I Get Around» (#1) (1964)
* «When I Grow Up (To Be a Man)» (#9) (1964)
* «Dance, Dance, Dance» (#8) (1964)
* «Do You Want to Dance?» (#12) (1965)
* «Help Me, Rhonda» (#1) (1965)
* «California Girls» (#3) (1965)
* «The Little Girl I Once Knew» (#20) (1965)
* «Barbara Ann» (#2) (1965)
* «Sloop John B» (#3) (1966)
* «Wouldn’t It Be Nice» (#8) (1966)
* «Good Vibrations» (#1) (1966)
* «Darlin'» (#19) (1967)
* «Do It Again» (#20) (1968)
* «Rock and Roll Music» (#5) (1976)
* «The Beach Boys Medley» (#12) (1981)
* «Wipe Out» (#12) (1987)
* «Kokomo» (#1) (1988)

### Samlingsalbum
* *[[Best of The Beach Boys]]* (1966)
* *[[Best of The Beach Boys Vol. 2]]* (1967)
* «Sloop John B» (#3 1966)
* *[[Best of The Beach Boys Vol. 3]]* (1968)
* *[[Stack-O-Tracks]]* (1968)
* *Good Vibrations* (1970)
* *Greatest Hits* (1970)
* *[[Endless Summer]]* (1974)
* *[[Spirit of America]]* (1975)
* *Good Vibrations – Best of The Beach Boys* (1975)
* *20 Golden Greats* (1976)
* *The Capitol Years* (1980)
* *Ten Years of Harmony* (1981)
* *Sunshine Dream* (1982)
* *Be True to Your School* (1982)
* *Rarities* (1983)
* *The Very Best of The Beach Boys* (1983)
* *Made in U.S.A.* (1986)
* *California Gold: The Very Best of The Beach Boys* (1990)
* *Summer Dreams* (1990)
* *Lost & Found (1961–62)* (1991)
* *[[Good Vibrations: Thirty Years of The Beach Boys]]* (1993)
* *I Love You* (1993)
* *The Best of The Beach Boys* (1995)
* *[[The Greatest Hits – Volume 1: 20 Good Vibrations]]* (1995)
* *20 Great Love Songs* (1996)
* *[[The Pet Sounds Sessions]]* (1997)
* *Greatest Hits* (1998)
* *[[Endless Harmony|Endless Harmony Soundtrack]]* (1998)
* *Ultimate Christmas* (1998)
* *[[The Greatest Hits – Volume 2: 20 More Good Vibrations]]* (1999)
* *[[Greatest Hits Volume Three: Best of the Brother Years 1970–1986]]* (2000)
* *[[Hawthorne, CA|Hawthorne, CA: Birthplace of a Musical Legacy]]* (2001)
* *[[The Very Best of The Beach Boys]]* (2001)
* *[[Classics Selected by Brian Wilson]]* (2002)
* *Hits Of The Beach Boys* (2002)
* *[[Sounds of Summer: The Very Best of The Beach Boys]]* (2003)
* *[[The Platinum Collection (Sounds of Summer Edition)]]* (2005)
* *[[The Warmth of the Sun]]* (2007)
* *The Original US Singles Collection The Capitol Years 1962–1965* (2008)
* *Summer Love Songs* (2009)
* *The Smile Sessions* (2011)
* *50th Anniversary Collection 'Zinepak* (Walmart exclusive) (2012)
* *50 Big Ones: Greatest Hits* (2012)
* *Greatest Hits* (2013)
* *Made in California* (2013)
* *The Big Beat 1963* (2013)
* *Keep an Eye on Summer – The Beach Boys Sessions 1964* (2014)
* *Beach Boys' Party! Uncovered and Unplugged* (2015)
* *Pet Sounds: 50th Anniversary* (2016)
* *Becoming the Beach Boys: The Complete Hite & Dorinda Morgan Sessions* (2016)
* *Sunshine Tomorrow: 1967* (2017)
* *Sunshine Tomorrow 2: The Studio Sessions 1967* (2017)
* *Wake the World: The Friends Sessions 1968* (2018)
* *[[20/20|I Can Hear Music: The 20/20 Sessions 1968]]* (2018)
* *Feel Flows: The Sunflower & Surf's Up Sessions 1969–1971* (2021)
* *Sail On Sailor: 1972* (2022)

## Referanser


## Eksterne lenker
* 
* 
* 
* 
*